Psilotaceae

Psilotumslekten (Psilotum)
 Tmesipterisslekten (Tmesipteris)

Psilofytter er en liten og spesiell familie av karsporeplanter. (Systematisk navn for gruppa som sådan varierer etter hvilket nivå i hierarkiet man plasserer den.) Noen forskere regner også med ordenen ormetunger (Ophioglossales) i klassen Psilotopsida.

Psilofyttene regnes tradisjonelt til bregneplantene, eventuelt som en søstergruppe av karsporeplantene direkte under karplantene.

På grunn av Psilotum-artenes «gammelmodige» morfologi  uten røtter og med stengler som kun har dikotome forgreninger  antok man lenge at dette var en «primitiv» plantegruppe, muligens som søstergruppe av de resterende karplantene. Nyere evolusjonær slektskapsforskning har tilbakevist dette. Sannsynligvis er Psilotaceae nærmest beslektet med ormetungebregner.

Artene i slekten Tmesipteris har et mer bregneaktig utseende. Disse vokser i Australia og det sørlige Stillehavet. Denne slekten føres av og til til familie, Tmesipteridaceae, men regnes nå til Psilotaceae.

Artene i slekten Psilotum vokser i de tropiske og subtropiske delene av  Amerika, Asia, Australia og Stillehavet, nord til Japan og Nord-Carolina i USA.

Psilotaceaefamiliens taksonomi 
De om lag 18 artene og to slektene innen Psilotaceae-familien er:
 Psilotumslekten (Psilotum)
 Psilotum complanatum
 Psilotum nudum
 Tmesipterisslekten (Tmesipteris)
 Tmesipteris elongata
 Tmesipteris lanceolata
 Tmesipteris norfolkensis
 Tmesipteris oblanceolata
 Tmesipteris obliqua
 Tmesipteris tannensis
 Tmesipteris fosteri
 Tmesipteris tugna

Eksterne lenker 
 
 National Center for Biotechnology Information, Tmesipteris beskrivelse
 Germplasm Resources Information Network, Tmesipteris beskrivelse